Diari Oficial de la Generalitat Valenciana


Sumari del DOGV 3498, del 19-05-1999 (1999/3647)

RESOLUCIÓ de 15 de març de 1999, del secretari general de la Conselleria de Presidència, per la qual s'acorda: 1. Ratificar l'acord d'extinció de la Fundació Mercedes Massi López, i els tràmits de liquidació, i s'acorda que el romanent es destine a la Fundació Santiago Lope. 2. Ordenar la inscripció de l'extinció en el Registre de Fundacions de la Comunitat Valenciana. 3. Ordenar la inscripció en l'esmentat Registre, dels tràmits de liquidació i del romanent a favor de la Fundació Santiago Lope. 4. I ordenar la baixa de la Fundació en el Registre de Fundacions de la Comunitat Valenciana.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

Estat**VIGENT**

Permalink ELI

**https://dogv.gva.es/va/eli/es-vc/res/1999/03/15/(1)/dof/vci/html**

### Dades del document

Número de DOGV
:   3498

Data del DOGV
:   19-05-1999

Secció del DOGV
:   I. DISPOSICIONS GENERALS

Número del document
:   1999/3647


Data del document
:   15-03-1999

Organisme emissor
:   Conselleria de Presidència

Tipus de document
:   Resolució

Descriptors 

:   * fundació
    * cessament d'activitat
    * registre de documents

RESOLUCIÓ de 15 de març de 1999, del secretari general de la Conselleria de Presidència, per la qual s'acorda: 1. Ratificar l'acord d'extinció de la Fundació Mercedes Massi López, i els tràmits de liquidació, i s'acorda que el romanent es destine a la Fundació Santiago Lope. 2. Ordenar la inscripció de l'extinció en el Registre de Fundacions de la Comunitat Valenciana. 3. Ordenar la inscripció en l'esmentat Registre, dels tràmits de liquidació i del romanent a favor de la Fundació Santiago Lope. 4. I ordenar la baixa de la Fundació en el Registre de Fundacions de la Comunitat Valenciana. [1999/X3647]
  
Vist l'expedient d'extinció i liquidació de la Fundació Mercedes Massi López, resulten els següents,
  
Fets
  
Primer
  
En data 19 de maig de 1998, la Fundació Mercedes Massi López, va presentar escrit en què sol·licitava la ratificació de l'acord d'extinció pres per la seua Junta de Patrons en data 17 de gener de 1996. La citada sol·licitud es basa en la impossibilitat de complir els fins fundacionals per tindre un patrimoni exigu. En la Junta de patrons de data 15 de gener 1998, el Patronat proposa que el destinatari dels béns i drets resultants de la liquidació siga la Fundació Santiago Lope, inscrita en aquest Registre amb el número 45 (v), i que té fins anàlegs.
  
Segon
  
La Fundació Mercedes Massi López va ser classificada com a cultural privada de finançament, mitjançant Resolució de maig de 1993, del secretari general de la Conselleria de Cultura, Educació i Ciència. Els fins de la mencionada Fundació eren l'ajuda, foment i promoció de la música i altres belles arts, mitjançant beques, premis, ajudes, etc., a artistes i estudiants de les belles arts, espanyols, que residisquen en la Comunitat Valenciana.
  
Tercer
  
El patrimoni de la Fundació, segons Resolució de Classificació, consistia en la quantitat en metàl·lic d'1.005.000 pessetes, depositades al Banco Popular Español, Agència Urbana núm. 4 de València, en el compte número 70-8959-11, obert a nom de la Fundació.
  
Quart
  
Que el Patronat de la Fundació ha realitzat el procediment de liquidació de conformitat amb els requisits legals exigits, i ha acreditat l'entrega del romanent de la liquidació que ascendeix a la quantitat en metàl·lic d'1.006.000 pessetes, a la Fundació Santiago Lope.
  
Fonaments de dret
  
I. Aquesta Secretaria és competent per a la tramitació del present expedient en virtut d'allò que s'ha disposat en el Decret 4/1997, de 26 de febrer, del president de la Generalitat Valenciana, pel qual s'assignen competències a la Presidència i a les conselleries, i el Decret 30/1997, de 26 de febrer, del Govern Valencià, pel qual s'aprova el Reglament Orgànic i Funcional de la Conselleria de Presidència, modificat pel Decret 106/1998, de 21 de juliol, del Govern Valencià.
  
II. En l'article 29 c) de la Llei 30/1994, de 24 de desembre, de Fundacions i d'Incentius Fiscals a la Participació Privada en Activitats d'Interés General, s'estableix que les fundacions s'extingiran quan siga impossible la realització dels seus fins fundacionals. Per a això, segons allò que s'ha disposat en l'article 30.2 del mateix text legal, caldrà l'acord del Patronat, ratificat pel Protectorat. I en el present procediment d'extinció s'ha presentat tota la documentació que s'exigeix en l'article 18 del Reial Decret 316/1996, de 23 de febrer, pel qual s'aprova el Reglament de Fundacions de Competència Estatal.
  
III. A causa de l'escassetat del patrimoni i per tant la seua nul·la rendibilitat, és impossible el compliment dels fins fundacionals, i pel mateix motiu, resulta no ser viable la modificació d'estatuts o la fusió amb una altra Fundació.
  
IV. A l'empara d'allò que s'ha disposat en els articles 31 i 42 de la Llei 30/1994, de 24 de desembre, de Fundacions i d'Incentius Fiscals a la Participació Privada en Activitats d'Interés General, així com l'article 19 del Reial Decret 316/1996, de 23 de febrer, pel qual s'aprova el Reglament de Fundacions de Competència Estatal, en el present expedient s'ha complit amb tots els requisits i obligacions legals establits en les citades normes, per la qual cosa és procedent la destinació proposada per la Fundació, ja que la Fundació Santiago Lope té fins d'interés general i anàlegs als de la Fundació a extingir.
  
V. S'estableix en l'article 4.1e)i g) del Decret 60/1995, de 18 d'abril, del Govern Valencià, de Creació del Registre i Protectorat de Fundacions de la Comunitat Valenciana, l'obligació de la inscripció en el Registre de Fundacions de la Comunitat Valenciana, els tràmits d'extinció i liquidació de les fundacions, amb expressió en el registre dels títols i documentació que les determinen, així com de tots aquells actes que estiguen subjectes a autorització del Protectorat.
  
Vistos els preceptes legals citats i altres generals de pertinent aplicació, resolc:
  
1. Ratificar l'acord d'extinció acordat pel Patronat de la Fundació Mercedes Massi López, i els tràmits de liquidació, realitzats pel seu òrgan de govern, i s'acorda que el romanent es destine a la Fundació Santiago Lope.
  
2. Ordenar la inscripció de l'extinció en el Registre de Fundacions de la Comunitat Valenciana.
  
3. Ordenar la inscripció dels tràmits de liquidació i del romanent a favor de la Fundació Santiago Lope en el Registre de Fundacions de la Comunitat Valenciana.
  
4. I ordenar la baixa de la Fundació en el Registre de Fundacions de la Comunitat Valenciana.
  
Notifiqueu la present resolució, que no posa fi a la via administrativa, amb l'advertència que contra aquesta es pot interposar recurs ordinari davant d'aquest mateix òrgan o davant el conseller de Presidència, en el termini d'un mes, a comptar des de la data de la seua notificació.


Còpia Permalink ELI